Пандемия кезінде халық денсаулығын қорғаған азаматтарға стипендия беріледі
"Пандемия кезінде халық денсаулығын қорғаған азаматтарға стипендия беріледі" | "https://abai.kz/post/119038"
TITLE: Пандемия кезінде халық денсаулығын қорғаған азаматтарға стипендия беріледі
URL: https://abai.kz/post/119038
META: "Пандемия кезінде халық денсаулығын қорғаған азаматтарға стипендия беріледі" | "https://abai.kz/post/119038"
DATE: 20.08.2020
AUTHOR(s): Abai.kz
TOTAL WORDS: 153
TEXT: Швейцариядағы қандастарымыздың «KAZAKH – SWISS ASSOCIATION BIRLIK» бірлестігі  «UNITED FOR HEALTH» стипендиялық бағдарламасын жариялады. Стипендияға Қазақстан Республикасындағы медицина студенттері, жас дәрігерлер мен өзге де мамандық иелері үміткер бола алады. Пандемия кезінде халық денсаулығын қорғап, алдыңғы шептен көрінген 18 бен 35 жас аралығындағы 45 азаматқа 100 мың теңге көлеміндегі бір реттік қаржылай көмек беріледі. Шәкіртақы волонтерлік, академиялық, ғылыми, кәсіби, қоғамдық әрі волонтерлік іс-әрекеттерді ынталандыруға бағытталады. Қатысушылар еліміздің әр өңірінен анықталады. Өз бетімен өтініш тапсыру үшін: - Мына Сілтеме бойынша онлайн-өтініш толтыру; - Үміткердің жеке куәлігінің көшірмесін тіркеу; - «Пандемияның Қазақстандағы сын-қатерлерін жеңудегі менің үлесім» тақырыбына қазақ немесе орыс тілінде жазбаша үндеуді тіркеу (үндеу жеке немесе ұжымдық тәжірибеге негізделген жобалар мен бастамалардың идеяларын қамтуы тиіс); - Сертификат, анықтама, жарияланым, ұсыным хат секілді қосымша құжаттар және әлеуметтік белсенділік пен волонтерлікті растайтын сілтемелерді тіркеу керек; 2020 жылы 31 тамызға дейін өтініштер қабылданып, қыркүйек айында қорытынды нәтиже хабарланады. Сұрақтар бойынша birlikswiss@gmail.com эл. почтасына хат жазып, біле аласыздар. Abai.kz
